**Trieda:** 4. B **Vypracovala:** Mgr. Alena Bačová

 **Meno žiaka:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Prírodoveda - Lesné spoločenstvo – Rastliny lesného spoločenstva**

**Lesné spoločenstvo** je prírodné spoločenstvo rôznych stromov, krov, bylín húb a živočíchov. Každý člen **lesného spoločenstva** je dôležitý a má význam pre ostatných. Napríklad, ak vyhynie určitý druh rastlín, môžu vyhynúť aj živočíchy, ktoré sa živia len ním.

**Les** tvoria z prevažnej časti **stromy. Strom** je rastliny, ktorá má zdrevnatenú stonku. Stonka vytvára **kmeň** a **korunu.** Stromy poskytujú úkryt a potravu ostatným živým organizmom, ktoré žijú v lese. Medzi stromy, ktoré sa u nás v lesoch vyskytujú, patria **dub** letný, **buk** lesný, **hrab** obyčajný a **borovica** lesná**. Druhy lesov**: listnaté, ihličnaté a zmiešané.

**Význam lesov:** výroba kyslíka, domov pre lesnú zver, zadržuje vlahu, poskytuje drevo na spracovanie pre drevársky priemysel, je miestom pre rekreáciu a odpočinok.

**Dub letný** je mohutný listnatý strom. Na kmeni má tmavú rozpukanú kôru. Plody duba sa volajú žalude. Žalude sú potravou pre mnohé lesné živočíchy.

**Buk lesný** je vysoký listnatý strom. Má štíhly kmeň, na ktorom má hladkú svetlosivú kôru. Plody buka sa volajú bukvice.

**Hrab obyčajný** je to listnatý strom. Korunu má husto rozkonárenú. Má tmavozelené oválne listy s výraznými žilkami. Plody hrabu sú oriešky s krídlami. Oriešky majú tvar vajca.

**Borovica lesná** (sosna) je vysoký ihličnatý strom s koreňmi hlboko v pôde. Borovica má šišky, ktoré visia na konári. Ihlice rastú vždy po dvoch. Sú dlhé, tmavozelené a lesklé.

 **buk** **dub**  **hrab**   **borovica**

1. Čo tvorí lesné spoločenstvo?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Aké druhy lesov poznáme?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Podčiarkni **ihličnatý** strom: dub letný, buk lesný, hrab obyčajný, borovica lesná

4. Ako nazývame plody duba?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Ktorý strom má listy s výraznými žilkami? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. V akom počte rastú vždy ihlice borovice lesnej?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Podčiarkni názvy **listnatých** stromov: smrek, buk, dub, borovica, jedľa, hrab

8. Nakresli vedľa obrázka listnatý stom a vyznač jeho časti.



9. Pod obrázok napíš názov stromu

** **

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**